### Resume

Vejle Kommune har udarbejdet Helhedsplan Børkop Vest i foråret 2021 som danner baggrund for 1. etape. Helhedsplanen er udarbejdet i overensstemmelse med Byvision Naturbyen - en byklynge ved [adresse]. Ejerne har anmodet om lokalplanen for den del af helhedsplanen, som er optaget i kommuneplanen. Lokalplanen skal give mulighed for ca. 100 boliger inden for kommuneplanens boligramme 5.B.47 og offentlig skov i dele af kommuneplanens rekreative ramme 5.R.3 syd for [adresse], Børkop. Der er ønske om at opføre åben-lav boliger på tre boligveje. Dertil er der ønske om at skabe fælles grønne friarealer for de nye boliger samt udvide [adresse].

I dag henligger området som landbrugsjord, en landbrugsejendom på [adresse] 139, samt en vej, der lige nu er omdannet til sti.

### Sagsfremstilling

![](data:image/png;base64...)

Figur 1: Kort over lokalplanområdet

Børkop vokser og der er en stor efterspørgsel på nye boliger. Derfor har Vejle Kommune udarbejdet en helhedsplan for området vest for Børkop. Helhedsplanen er udarbejdet med inddragelse af grundejere, lokalrådet og efter principperne i [adresse] - en byklynge ved [adresse]. Formålet med lokalplanen er at skabe et plangrundlag, der afspejler helhedsplanens visioner for området. En del af området overføres til byzone, imens et areal til skovrejsning forbliver i landzone. Lokalplanen vil indeholde retningslinjer for boligvejens placering samt hvorledes de fælles friarealer kan udformes og bearbejdes.

Ejerne har anmodet om lokalplanen syd for [adresse] i Børkop.

Lokalplanen igangsættes for at realisere helhedsplanens første etape, som er optaget i kommuneplanen som en boligramme 5.B.47 og rekreativ ramme 5.R.3.

Lokalplanområdet er ca. 37 ha, hvor de ca. 12 ha skal udlægges til boligområde og 13 ha til adgangsvej og fælles friarealer og ca. 11 ha udlægges til skovrejsning. Boligområdet får vejadgang fra [adresse], hvor en adgangsvej fordeler adgangen til tre boligveje. Den eksisterende bolig på [adresse] 139 bliver på en grund på ca. 5.000 m2. Lokalplanområdet forbindes af stier til stier i de eksisterende boligområder, fælles friarealer og til [adresse].

Lokalplanområdet er omgivet af boliger mød øst, skovbryn mod sydvest samt vej mod nord. Terrænnet er let faldende mod nord.

Boliger

I lokalplanområdet kan der opføres ca. 100 boliger, og der vil også kunne indpasses en børneinstitution, hvis der bliver behov for det. Boliger etableres som åben-lav bebyggelse på grunde med en minimum grundstørrelse på 700 m2. Boliger kan opføres i 2 etager og med en højde på op til 8,5 meter. Boligerne placeres omkring tre boligveje, med stiforbindelse til overordnet stinet. I lokalplanprocessen undersøges det, om der er ønske om mulighed for kompaktparceller dvs. grunde på ned til 400 m2 til åben-lav bebyggelse samt behovet for en daginstitution afklares. I forbindelse med afsøgning af behov for daginstitution, udarbejdes en redegørelse for kapaciteten for skole og daginstitutioner.

Fælles friarealer

De fælles friarealer udformes med en eng-karakter med 'øer' af skov og vandhuller. Friarealerne kommer til at hænge sammen med omkringliggende friarealer samt [adresse].

Skovrejsning

Det er målet at der minimum etableres 50 ha samlet kommunal skov. Dette opnås gennem skovrejsning, samt køb og leje af privat skov. Med denne lokalplan gives mulighed for udvidelse af [adresse] mod nord.

Helhedsplan

Lokalplanen udarbejdes i overensstemmelse med Helhedsplan [adresse].

Helhedsplanen lægger op til at bringe naturen tæt på byen dels ved skovrejsning, grønne korridorer og udvikling af de grønne arealer således naturværdien øges.

Etapeplanen i helhedsplanen lægger op til en udbygning, der er nøje afstemt med kapaciteten og den forventede udvikling i elevtallet på Englystskolen. Ved en balanceret udbygning vil elevtallet kunne holdes stabilt, mens antallet af børn i skolealderen i den eksisterende boligmasse ellers vil falde over tid. Der er her taget udgangspunkt i en udbygningstakt med ca. 25 boliger pr år.

![](data:image/png;base64...)

Figur 2: Illustration fra [adresse], som viser helhedsplanens område.

![](data:image/png;base64...)

Figur 3: Illustration fra [adresse], som viser 1. etape med placering af boligveje, friarealer og skovrejsning.

Kommuneplan

Lokalplanen udarbejdes i overensstemmelse med kommuneplanen.

Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på 4 uger, dog 2 uger for mindre lokalplaner, og 8 uger for lokalplaner med tillæg der har været i fordebat.

Høringsperioden for lokalplanen vurderes til 4 uger, da lokalplanen er af en karakter, med et geografisk anvendelsesområde, en kompleksitet og et omfang, hvor 4 uger vurderes at være rimelig tid til inddragelsen af offentligheden.

Overtagelsespligt/Frafaldserklæring

Lokalplanområdet er privatejet og overføres fra land- til byzone. Der underskrives ikke en frafaldserklæring, og kommunen har derfor overtagelsespligt.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Klima- og resiliensvurdering laves i forbindelse med udarbejdelse af lokalplanforslaget, når der foreligger mere information.

### Teknik- og Miljødirektøren indstiller,

|  |  |
| --- | --- |
| at | udarbejdelse af forslag til lokalplan nr. 1374 igangsættes. |
| at | forvaltningen undersøger om der skal gives mulighed for kompaktparceller dvs. grunde på ned til 400 m2. |
| at | forvaltningen undersøger om der skal afsættes plads til en daginstitution og i den forbindelse udarbejder en redegørelse for kapaciteten for skole og daginstitutioner. |

### Beslutning

Godkendt.